เสียงของเข็มเล็ก
นิทานต้นฉบับ: เข็มวินาที
เข็มวินาที
เจ้าเข็มวินาทีรู้สึกน้อยเนื้อต่ำใจเป็นอันมาก
มันทำหน้าที่หนักหนา เดินตลอดเวลา
แต่คนกลับมองแค่เข็มชั่วโมง และ เข็มนาที
.
วันหนึ่งมันจึงประท้วงด้วยการหยุดเดิน
ทำให้เข็มนาทีและเข็มชั่วโมง
ก็เดินต่อไม่ได้เช่นกัน
.
เจ้าของนาฬิกาเปลี่ยนถ่านแล้ว นาฬิกาก็ยังไม่เดิน
เขาจึงคิดว่านาฬิกาเสีย เตรียมจะทิ้งไป
.
เจ้าเข็มวินาทีตกใจมาก !!
กลัวเจ้านายจะทิ้งนาฬิกาไปจริงๆ
.
เข็มชั่วโมงจึงเตือนสติเข็มวินาทีว่า
เจ้ารู้ตัวหรือยัง ว่าเจ้ามีความสำคัญมาก
ถ้าเข็มวินาทีเล็กๆ อย่างเจ้าไม่เดิน
เข็มนาทีกับชั่วโมงอย่างข้า
ก็ต้องหยุดเดินเหมือนกัน
.
เจ้าเข็มวินาที มองเห็นคุณค่าต่อหน้าที่ของมันทันที
มันรีบเดิน เพื่อให้นาฬิกามีชีวิตต่อไป
.
นิทานเรื่องนี้ ให้แง่คิด
ฟันเฟืองเล็ก ๆ สามารถขับเคลื่อนองค์กรใหญ่ได้
รู้จักคุณค่าของตัวเอง  มีความรับผิดชอบต่อหน้าที่และสิ่งที่ทำเสมอ
อย่าน้อยเนื้อต่ำใจว่าเราไม่ได้เป็นหัวหน้าหรือผู้นำ
เพราะทุกหน้าที่มีความสำคัญ
จงทำหน้าที่ที่ได้รับมอบหมายนั้นให้ดีที่สุด
